‎Webster, Urgențele.
‎Tocmai a venit cineva ‎și a spus că a fost răpită.
‎Și că a sărit dintr-o mașină.
‎Bine.
‎Și că sângerează.
‎Și e în parcare?
‎E în parcare.
‎Medic Unu, Webster.
‎Deplasați-vă la Waffle House.
‎În mai 1997, a fost răpită o tânără.
‎A fost în camioneta lui.
‎Mergeau spre nord pe I-45 ‎în direcția Houston.
‎A reușit să deschidă portiera ‎pe autostradă și să sară.
‎Avea julituri peste tot.
‎Sângera.
‎Numele femeii era Sandra Sapaugh.
‎Nu mă gândeam decât că mă va ucide.
‎Preferam să sar și să mă sinucid ‎decât să-și facă el mendrele.
‎Așa că am sărit.
‎A fost rănită grav, dar a supraviețuit.
‎S-a dus la secția de poliție.
‎Nu-și amintea numărul de înmatriculare,
‎dar a descris mai mult ‎cum arăta interiorul camionetei.
‎L-a descris și pe bărbatul care o răpise.
‎Început de chelie, pungi mari sub ochi,
‎pălărie neagră de cowboy.
‎El este!
‎UN SERIAL DOCUMENTAR NETFLIX
‎Avantajul cazului
‎femeii care a sărit din camionetă e
‎că l-a identificat.
‎Un martor ocular care să spună ‎cine l-a răpit
‎a fost un progres major.
‎Se pare că individul conduce ‎o camionetă papuc.
‎Ca semnalmente, e alb, ‎circa 30 de ani, constituție medie.
‎Cum îl prindem?
‎Poți să ieși ușor de pe I-45,
‎noaptea,
‎să deschizi portiera din spate, ‎să arunci cadavrul.
‎Apa acoperă probele materiale.
‎Și-ai dispărut!
‎Laura Smither și alte victime,
‎toate s-au nimerit ‎pe aceeași porțiune de pe I-45.
‎În zilele de după dispariția Laurei,
‎departamentele de poliție de pe coridorul ‎I-45 au început să compare însemnările.
‎Au început să colaboreze.
‎Un comitat a făcut un recensământ ‎al infractorilor sexuali din zona aceasta
‎și a ajuns la cifra de 2.100 de bărbați.
‎Spre finele lui septembrie, ‎o cunoștință polițistă,
‎Sue Dietrich, s-a dus să discute ‎cu șeful poliției din Friendswood.
‎A început să vorbească despre un suspect ‎în cazul Laurei Smither.
‎Îmi dau seama că erau informații ‎foarte similare cu cele date de Sandra.
‎Omul corespunde descrierii.
‎16 OCTOMBRIE 1997
‎Numărul patru, treci în cercul roșu.
‎L-au adus la o ședință de identificare.
‎Ochii Sandrei l-au fixat ‎din clipa în care a intrat.
‎Repetă după mine cu glas răspicat:
‎„Nu țipa!”
‎Nu țipa!
‎„Sus în camionetă!”
‎Sus în camionetă!
‎„Te omor, târfă!”
‎Te omor, târfă!
‎A spus că e numărul patru, el e.
‎Și era Bill Reece.
‎Au scos un mandat de percheziție ‎pentru casa lui.
‎Și pentru camionetă.
‎Au găsit pălăria neagră de cowboy ‎despre care vorbise Sandra.
‎Au reușit să-l aresteze pe Reece ‎pentru răpirea ei.
‎William Reece lucra în construcții
‎în perioada dispariției Laurei Smither ‎și a celorlalte tinere.
‎Era un infractor sexual din Oklahoma ‎eliberat recent din închisoare
‎după executarea unor sentințe ‎pentru două agresiuni sexuale.
‎William Reece venise la Houston la muncă.
‎În 1997, a existat un lot nou
‎foarte aproape de locuința Laurei Smither,
‎iar William Reece lucra ‎la construcția acelui lot nou.
‎S-a dovedit că, la nouă dimineața,
‎când Laura a plecat să alerge,
‎Bill Reece primea liber
‎de la șeful lucrărilor din acea zi ‎fiindcă se anunța ploaie.
‎Nu știm cum a făcut-o ‎să urce în camionetă.
‎Nu știm dacă a folosit o armă.
‎Nu știm dacă… a păcălit-o.
‎Dar nu a mai fost văzută pe urmă.
‎Când a dispărut Laura,
‎William Lewis Reece era interogat ‎foarte devreme și supravegheat.
‎Atunci a fost răpită Sandra Sapaugh.
‎Și m-am întrebat atunci.
‎Când a fost pe aceeași bucată de drum.
‎A fost implicat?
‎Când îl cercetam pe William Reece, ‎în 1997,
‎trebuia să luăm în calcul că putea fi ‎suspect de crimele din Calder Road.
‎E extrem de rar
‎să ai doi criminali în serie ‎în aceeași zonă,
‎separați doar de câțiva ani.
‎Dar, când au fost descoperite Heide Fye, ‎Laura Miller și Necunoscuta,
‎William Reece era închis în Oklahoma,
‎deci nu putea fi vinovat de moartea lor.
‎Bărbatul arestat pentru răpire în Webster
‎și numit suspect principal
‎în uciderea Laurei Smither ‎din Friendswood.
‎În afara uciderii lui Smither, ‎poliția cercetează dacă Reece e implicat
‎în dispariția altei adolescente,
‎Jessica Cain din Tiki Island.
‎La început,
‎Reece a pozat foarte convingător ‎în băiat de ispravă de la țară.
‎Și am vizionat caseta. ‎Era foarte convingător.
‎Sună rău fiindcă mi-au înscenat
‎că sunt criminal în serie.
‎N-am ucis-o. ‎N-am văzut-o și n-am întâlnit-o.
‎N-am fost niciodată cu ea.
‎Laura Smither a fost găsită decedată.
‎Erau foarte puține probe… și…
‎Jessica Cain nici măcar nu a fost găsită.
‎Procurorul a decis ‎să-l acuze pentru Sandra, nu pentru Laura,
‎socotind că nu are destule probe ‎pentru o speță de omor deosebit de grav,
‎ceea ce mi s-a părut frustrant atunci,
‎căci credeam că avem destule ‎ca să-l acuzăm.
‎William Reece nu a fost acuzat ‎în cazul nesoluționat al Laurei Smither,
‎deși părinții ei sunt prezenți constant
‎aici la procesul de răpire.
‎Reece a fost condamnat ‎pentru răpirea Sandrei Sapaugh
‎la o sentință de 60 de ani.
‎L-am intervievat pe Reece ‎când am început să lucrez la carte.
‎- Ai ucis-o pe Laura Smither? ‎- Nu.
‎VOCEA LUI WILLIAM REECE
‎N-ai văzut-o pe Laura în acea zi?
‎Nici alergând pe stradă ‎când ai trecut cu camioneta?
‎Nu.
‎Și Jessica Cain?
‎Cine e?
‎Fata care a dispărut pe I-45?
‎- De ce crezi că te bănuiesc atâția? ‎- Nu-mi pasă.
‎Am tot ce-mi trebuie ‎pentru a dovedi că sunt nevinovat.
‎Nimic nu mă leagă de nimic.
‎A continuat să nege întruna.
‎Ce crezi că s-a întâmplat aici?
‎Nu mă interesează.
‎Am ieșit de-acolo convinsă ‎că le-a ucis pe amândouă.
‎Dar nu aveam nicio înregistrare ‎care să o dovedească.
‎Din 1983, comitatul Galveston are ‎un număr neobișnuit de mare
‎de dispariții misterioase,
‎toate implicând tinere, ‎multe fiind doar adolescente.
‎Toate fie au dispărut, ‎fie au apărut moarte.
‎DISPĂRUTE
‎Poliția se teme ‎că cei responsabili sunt încă liberi.
‎Cum ne-am ales cu toți perverșii ‎într-un singur loc?
‎Nu știu. Nu înțeleg.
‎Nu înțeleg.
‎Pe măsură ce trecea timpul ‎și nu apăreau probe,
‎crimele din Calder Road ‎rămâneau nesoluționate.
‎În anii '90, ‎detectivii nu au renunțat la Abel.
‎Dar nu existau probe că ar fi făcut ceva.
‎La un moment dat, ‎Tim a decis că Robert nu e vinovat.
‎Tim Miller,
‎cel mai aprig dușman al lui Abel ‎din acea parte a Texasului,
‎un om care a vrut să-l ucidă pe Abel
‎și-a dat seama că mersese prea departe.
‎L-a sunat pe Abel și i-a cerut iertare.
‎Am avut ocazia să-l îmbrățișez ‎și să-i spun:
‎„Robert, iartă-mă, te rog.”
‎Și am plâns amândoi.
‎Dar nu era destul. Era prea târziu.
‎Abel știa că va fi văzut ‎ca un criminal în serie tot restul vieții.
‎În League City, ‎a continuat să fie suspect până a murit.
‎A trecut cu mașinuța de golf calea ferată.
‎Fix când venea un tren.
‎Nu vom ști niciodată ‎dacă a fost sinucidere sau accident.
‎I-au făcut viața un iad ‎până n-a mai suportat ce-i făceau.
‎N-a mai rezistat.
‎Timp irosit și încă o viață irosită.
‎RUBRICA DECESE ‎ABEL
‎Sunt multe victime aici.
‎POLIȚIA CAUTĂ ÎNCĂ INDICII ‎ÎN PATRU OMORURI DIN „CÂMPIA MORȚII”
‎BAU!
‎- Cum te numești? ‎- Clyde Hedrick.
‎Ce e cu decorațiunile astea?
‎Le facem pentru copii.
‎Punem pietrele de mormânt acolo.
‎Să-și facă idee ce e ăla mormânt.
‎Clyde Hedrick.
‎Mi-a intrat în vizor ‎de cum am aflat de Ellen Beason.
‎Dar apoi a devenit de interes Robert Abel.
‎Timp irosit.
‎Pe urmă ne-am întors la același individ ‎pe care-l bănuiam de la bun început.
‎După ce a fost judecat pentru profanarea ‎cadavrului lui Ellen Beason,
‎a intrat des în conflict cu legea.
‎Clyde Hedrick fusese deja închis ‎în Florida.
‎Dosarul lui Clyde Hedrick ‎de la parchetul comitatului Galveston
‎e destul de consistent.
‎Diferite foste soții ‎și foste iubite l-au acuzat
‎de violență, ‎consum de cocaină, incendiere.
‎Clyde Hedrick cunoștea zona ca-n palmă.
‎Clyde lucra la un antreprenor ‎chiar aici pe Calder.
‎Am primit informații.
‎Acesta e unul dintre locurile unde ‎își arunca materialele de construcție.
‎Lângă cadavrul Laurei
‎erau niște șindrile vechi și lemne putrede
‎luate, pare-se, de la casa cuiva.
‎Cu așa ceva se ocupa.
‎Tim Miller ne-a contactat pe mine ‎și un detectiv de la biroul șerifului
‎și ne-a cerut o întâlnire.
‎M-am dus cu el la biroul lui Tim ‎și Tim ne-a cerut ajutorul.
‎Tim Miller suspecta
‎implicarea lui Clyde Hedrick ‎în uciderea fiicei lui.
‎Ani buni, polițiștii care cunoșteau ‎cazul Ellen Beason
‎au privit cu mult scepticism ‎declarațiile lui Clyde Hedrick.
‎Era în centrul atenției ‎și bănuit permanent
‎a fi avut o implicare mai mare ‎decât cea pentru care l-am putut condamna.
‎Eu și alți câțiva anchetatori am format ‎o echipă specială ad-hoc.
‎Ne gândeam că, ‎redeschizând cazul Ellen Beason,
‎poate vom obține mai multe informații ‎și posibile ponturi
‎în celelalte cazuri nesoluționate.
‎Dacă aveam să învinuim pe cineva ‎de moartea ei,
‎aveam nevoie de probe.
‎În martie 2012, ‎am exhumat cadavrul lui Ellen Beason
‎și a fost o decizie foarte dificilă.
‎Nu-mi pot imagina ‎ce înseamnă să-ți vezi astfel un om iubit.
‎COMITATUL GALVESTON, BIROUL ȘERIFULUI
‎Clyde, ia loc aici.
‎N-am mai văzut așa cutie de suc.
‎Da, se deschide așa fiindcă am ‎doar o jumătate de maxilar de la cancer.
‎Ted Tommy Hanson ‎de la Biroul Șerifului Galveston,
‎agentul Rennison, FBI, ‎iar tu ești Clyde Edwin Hedrick, da?
‎- Da. ‎- Bine.
‎Să începem cu Ellen Beason.
‎Cine e?
‎Când veneam încoace,
‎am întrebat ‎când ai cărat ultima dată un cadavru.
‎Ai zis că n-ai făcut așa ceva.
‎- Ea e aia? ‎- Da.
‎În 1985, când s-a întâmplat,
‎cabinetul legistului nu avea ‎echipamentul de azi.
‎Așa.
‎I-am exhumat cadavrul.
‎L-am dezgropat ‎și are o fractură craniană masivă.
‎Nu o fisură subțire.
‎Ci o fractură craniană masivă ‎care provoacă moartea în mod cert.
‎Nu văd cum e posibil.
‎Ei bine, e posibil.
‎L-am rugat pe antropologul medico-legal ‎să analizeze rămășițele.
‎Conform experților medicali,
‎acela putea fi doar rezultatul unui omor.
‎Nu încerc să văd ‎dacă are o fractură de craniu.
‎Ci cum s-a ales cu fractura de craniu.
‎Nu pot să mă gândesc ‎decât că poate asta a fost…
‎Când a plonjat să înoate și apoi nu înota,
‎dar nu e nimic acolo care…
‎Am fost atâția ani în apa aia.
‎N-avea cum se lovi la cap.
‎N-avea cum să-și fractureze craniul.
‎Nu-mi place să scape cineva ‎nepedepsit de crimă.
‎Nu e just.
‎Îți arăți caracterul ‎după cum îți asumi responsabilitățile
‎când greșești, ‎lucru la care eșuezi lamentabil, Clyde.
‎Pot jura pe-un teanc de biblii
‎și știu că n-am rănit în viața mea ‎pe nimeni de moarte.
‎Cert. Așa s-a întâmplat.
‎E o enigmă pentru mine.
‎Cred că simțea că era veche povestea ‎și că poate a scăpat basma curată.
‎Forța necesară pentru provocarea ‎acelei fracturi a fost foarte mare.
‎Nu a fost aplicată accidental, ‎ci a fost menită să ia o viață.
‎Acest lucru, laolaltă cu altele, ‎ne-a oferit suficiente probe
‎să-l acuzăm pe Clyde ‎de omorul lui Ellen Beason.
‎El e?
‎Da. El e.
‎Lista continuă la nesfârșit.
‎E îngrețoșător ‎să scormonești prin rahat. Zău așa!
‎O probă suplimentară
‎erau niște declarații făcute de Hedrick
‎altor deținuți din arestul comitatului ‎în așteptarea procesului.
‎Le spunem turnători de pârnaie, ‎informatori de pârnaie.
‎Hedrick a vorbit de cazul Ellen Beason
‎și a recunoscut că a comis și alte crime.
‎La una dintre ele, ‎a inclus numele Laurei Miller.
‎Pitit în dosarul acuzării din cazul Beason ‎e un document intitulat:
‎„Notificare a intenției de a folosi probe ‎ale altor infracțiuni, delicte sau acte.”
‎În acest document, procurorii scriu:
‎„Inculpatul a făcut sex cu Laura Miller
‎și apoi a ucis-o cu intenție ‎și bună știință.”
‎Procurorii au indicat
‎că Clyde Hedrick era implicat ‎și în crimele din Câmpiile morții
‎de la mijlocul anilor '80 ‎rămase nesoluționate.
‎Fără a-l fi contactat ‎pe Tim Miller, tatăl,
‎depusesem un document
‎în care scria că știam că un bărbat ‎îi ucisese și posibil violase fiica.
‎Regret acest lucru.
‎Așa l-am cunoscut pe Tim Miller, ‎nu e un mod grozav să cunoști un om.
‎Cum ați aflat asta?
‎Am citit în stenogramele instanței.
‎Zeflemea și lăudăroșenie.
‎Propria sa mărturisire ‎de când era în arest.
‎SEX CU LAURA MILLER
‎Cum a făcut sex cu Laura ‎înainte să o ucidă.
‎Cum a ucis-o pe Heide.
‎M-a sunat Tim Miller
‎și i-am explicat ‎sursa informațiilor respective
‎și de ce nu era un progres major în dosar.
‎Conform legii din Texas, ‎o persoană nu poate fi condamnată
‎în baza informatorilor din închisori,
‎trebuind să fie demonstrată ‎implicarea inculpatului.
‎Am vorbit cu unul dintre indivizii
‎care era în arest cu Clyde ‎când acesta le-a spus
‎că făcuse sex cu Laura ‎înainte de a o ucide.
‎O discuție dureroasă!
‎Speram să obțin
‎acea mică dovadă,
‎dar cred că orice aș fi găsit ‎și predat poliției
‎probabil s-ar fi pierdut.
‎Știu că Tim vrea ca ucigașul fiicei lui ‎să fie deferit justiției.
‎Și eu vreau. Cred că toată lumea o vrea.
‎L-am întrebat pe Hedrick ‎dacă are ceva de spus despre Laura.
‎„Vor să-mi pună în cârcă ‎crimele din Câmpiile morții.
‎Nu am ucis-o, nici nu o cunosc.”
‎Sistemul de justiție penală ‎e doar un sistem lung
‎și brutal pentru victime
‎și pentru familiile victimelor.
‎Dar el luptă zi de zi.
‎L-am acționat pentru omor din culpă.
‎Și voi lupta până la ultima suflare.
‎25 MARTIE 2014
‎Clyde Hedrick a stat tăcut ‎când procurorii au spus juriului
‎că el a ucis-o pe Ellen Rae Beason ‎după care a încercat să-i ascundă trupul.
‎Femeia de 29 de ani,
‎aruncată sub o canapea…
‎și uitată.
‎Câteva rude de-ale lui Heide ‎au fost la proces.
‎Tim Miller a fost acolo.
‎Aveam palpitații, sufeream de anxietate.
‎Mi-era greu să fiu acolo, ‎dar mai greu era să nu fiu.
‎Am ajuns să-l interoghez ‎pe medicul legist.
‎Dintre imaginile lui de la examinarea ‎inițială a lui Ellen Beason,
‎doar două erau cu craniul,
‎niciuna din ele nearătând zona fracturii.
‎Am spus juriului
‎că medicul legist, ‎încercând să-și apere reputația,
‎a ascuns sau distrus probe ale acuzării.
‎L-am judecat pe Clyde Hedrick de omor.
‎Juriul l-a găsit vinovat ‎de omor prin imprudență.
‎STATUL TEXAS ‎COMITATUL GALVESTON
‎După ce Clyde a fost declarat vinovat, ‎a urmat stabilirea pedepsei.
‎Un fost membru al familiei ‎a depus mărturie.
‎Am fost citată
‎ca martor în faza stabilirii pedepsei.
‎Procurorul, Kevin Petroff, ‎a vrut ca juriul
‎să audă ce aveam de spus.
‎Ca să arate ce fel de om e Clyde Hedrick.
‎Le-am spus ce se întâmplase ‎și că lucrurile s-au înrăutățit treptat.
‎Uneori adormeam ‎uitându-mă la televizor în sufragerie.
‎Și simțeam că cineva…
‎mă atinge.
‎Mi-era foarte greu să mă trezesc.
‎Și eram frântă de oboseală.
‎Î: CE V-A ADUS? ‎R: KOOL-AID
‎Îmi făcea un pahar de Kool-Aid sau ceva.
‎Nu-mi place Kool-Aid.
‎Dar, dacă-ți făcea ceva,
‎îl luai.
‎Într-o dimineață, m-am trezit ‎și a trebuit să merg la baie.
‎Mă durea unde n-ar fi trebuit să mă doară.
‎Se vedea că, la un anumit nivel,
‎retrăia faptele ‎în timp ce le povestea juriului.
‎A fost foarte dur. Greu de ascultat.
‎Pentru cazul Ellen Beason,
‎juriul a deliberat repede și s-a întors
‎cu o sentință maximă de 20 de ani.
‎Cineva a ascultat până la urmă.
‎Procesul din speța Ellen Beason ‎a fost edificator pentru mine.
‎Incorectitudinea vădită ‎a concluziilor autopsiei…
‎a scos la lumină unele dintre frustrările ‎pe care le aveam
‎în cazul nostru cu mătușa mea Heide.
‎Medicul legist nu i-a conservat hainele.
‎Nu i-a conservat unghiile.
‎Nu a conservat obiecte ‎ce ar fi putut să conțină
‎probe judiciare materiale
‎pe care multe jurii le-ar vrea ‎pentru a emite verdicte de vinovăție.
‎În majoritatea acestor cazuri, ‎au pierdut multe probe.
‎Cămașa găsită lângă cadavrul Laurei ‎a dispărut.
‎Putea conține ADN.
‎Dar, dacă nu vor găsi cămașa, ‎nu vom ști niciodată.
‎America nu are resurse suficiente ‎pentru cazuri nesoluționate.
‎Sunt multe cazuri care sunt uitate
‎și rămân nesoluționate.
‎Așa rămân liberi criminalii în serie.
‎Aceste cazuri erau vechi.
‎E posibil ca lumea să le fi uitat, ‎dar familiile nu.
‎S-a dovedit faptul
‎că trebuie să ne adâncim cercetarea.
‎Ar fi extraordinar ‎să le oferim o finalizare acestor familii.
‎Mă voi strădui să ajut ‎la găsirea dispărutelor.
‎Când am început să lucrez ‎la cazul Calder Road,
‎a fost greu fiindcă nu aveam acces la ‎toate dosarele poliției din League City.
‎Voiam să citesc cât mai mult
‎să văd dacă o privire proaspătă poate găsi ‎ce nu au văzut alții.
‎Avantajul lucrului la cazuri vechi e ‎că tehnologia progresează în timp.
‎La finele lui 2017, am decis ‎să folosim genealogia judiciară
‎pentru a le identifica pe cele două femei
‎și cu greu am convins League City ‎că e o tehnică bună.
‎Ar putea răspunde la întrebarea ‎rămasă în suspensie din anii 1980.
‎Cine erau aceste femei?
‎Necunoscuta și Anonima au rămas ‎neidentificate în cursul investigației.
‎Cei din League City au opus rezistență ‎la început.
‎Dar, în ianuarie 2019,
‎de ziua mea,
‎am reușit să extragem un profil ADN
‎și l-am inclus în bazele de date.
‎Le-am identificat pe cele două femei.
‎Prima a fost Anonima.
‎Donna Gonsulin Prudhomme.
‎Am reușit să o identificăm ‎după mai bine de 30 de ani.
‎Și, în ziua următoare,
‎am identificat-o pe Necunoscuta ‎drept Audrey Lee Cook.
‎RĂMĂȘIȚE IDENTIFICATE ÎN 16 APRILIE 2019
‎Bănuiserăm că aceste femei au fost ‎doar în trecere,
‎dar a fost exact pe dos.
‎Donna Gonsulin Prudhomme
‎venise aici ca mulți alți oameni ‎despre care am vorbit.
‎Houstonul era înfloritor, era de lucru.
‎Audrey Lee Cook.
‎Era mecanic.
‎Familia ei o căutase mult timp.
‎După identificarea Donnei Prudhomme ‎și a lui Audrey,
‎am zis că putem inculpa ‎și condamna pe cineva pentru fetele astea.
‎Sperăm ca un cunoscut ‎al oricăreia dintre fete
‎să ofere informații, orice, ‎chiar dacă nu pare ceva important.
‎Vrem să știm totul despre ele.
‎Familiile care trec prin asta…
‎Când ne dăm bătuți? Niciodată.
‎Bună, Lee! Tim.
‎Salut, Tim, cum ești?
‎Sunt bine.
‎Le vom pune pe cele patru fete ‎pe panourile digitale.
‎Sper să primim mai multe informații,
‎să primim apeluri privind posibile piste.
‎Trimite-mi exact ce vrei să spui pe el.
‎Apoi le rotim pe digital.
‎Bine.
‎Da, domnule.
‎Vă trimit un număr de înmatriculare.
‎Mulțumesc.
‎Aveam multe planuri și obiective în viață.
‎Dumnezeu a avut alte planuri ‎pentru Tim Miller.
‎N-am să zic că-mi plac. ‎N-am să zic că și azi îmi plac.
‎Înaintează în vârstă.
‎La fel și eu.
‎L-am văzut în timpul unor căutări. ‎Știu că suferă mult.
‎Intră în groapă și se pune pe săpat ‎cot la cot cu toți ceilalți.
‎Tim e foarte tenace.
‎Nu se dă bătut și nu-i place să piardă.
‎E bun.
‎Tim Miller e printre avocații ‎cei mai vocali ai acestor victime.
‎Cere permanent ‎să fie tras la răspundere cineva.
‎Vom folosi ATV-uri? E ditamai zona.
‎Ce program ai?
‎Insistă tot timpul ‎că trebuie găsit făptașul.
‎Clyde povestea despre femeile din trecut ‎și ce obișnuiau să facă împreună.
‎Atunci se supăra mama
‎și începeau să se certe.
‎Prima dată l-am întâlnit pe Tim
‎la proces.
‎A fost chiar după depoziția mea
‎și a vrut să-mi povestească ‎despre fata lui,
‎Laura Miller,
‎pe care Clyde o cunoștea.
‎Locuia pe aceeași stradă cu ei.
‎Asta e proprietatea lui Abel.
‎Era gardul acela.
‎Dar, după ce mi-a povestit ‎despre fata lui,
‎vârsta,
‎toate legăturile, toate asemănările
‎s-au legat.
‎S-au legat.
‎Poți să tipărești asta ‎și să marchezi gardul?
‎Da.
‎Să mergem la Câmpiile morții!
‎Tim mă întrebase ‎dacă aș vrea să merg la Calder Road.
‎Să văd dacă mai fusesem acolo.
‎Poate că da, poate că nu.
‎Chiar aici aveau poarta.
‎Trebuie să-mi amintesc
‎dacă ăsta e locul în care m-a dus Clyde.
‎Ce vârstă aveai?
‎- Adolescentă. ‎- Vreo 13 ani?
‎Când am intrat pe proprietatea aceasta…
‎nu-mi părea nimic cunoscut.
‎Până am ajuns la lizieră
‎unde era o țeavă mare din metal
‎care ieșea din pământ.
‎Era o potecă, apoi un mic iaz.
‎Era ceva cu țeava aia metalică.
‎Am simțit un frison.
‎Mi-am amintit totul.
‎Atunci nu știam că era Calder Road,
‎dar am fost acolo.
‎MARLA CREDE CĂ A FOST PE CALDER ROAD ‎LA ÎNCEPUTUL ANILOR '90
‎Clyde trebuia să tundă peluza
‎de pe proprietatea prietenului său.
‎Era același loc.
‎Era Calder Road.
‎L-am văzut. Făcea ceva cu pământul.
‎Săpa.
‎Nu știu ce făcea Clyde acolo,
‎dar nu pot să cred c-am fost acolo.
‎Acum se leagă.
‎După tot ce am văzut…
‎auzit și îndurat,
‎am răsuflat ușurată ‎că a ajuns după gratii.
‎Trăgeam nădejde că o să moară după gratii.
‎5 OCTOMBRIE 2021
‎Astă-seară, Clyde Hedrick, 67 de ani, ‎este eliberat.
‎Departamentul de justiție penală din Texas ‎declară că a fost eliberat ieri
‎sub supraveghere obligatorie.
‎Nu mi-a venit să cred.
‎A fost ca un pumn în stomac.
‎A fost eliberat condiționat.
‎Azi e în libertate condiționată.
‎Cât timp a executat?
‎Opt ani.
‎Clyde a fost eliberat anticipat
‎în baza unui detaliu, a unei legi texane.
‎Nu știu.
‎Cel puțin o dată ‎în timpul încarcerării lui Clyde Hedrick
‎s-a pus problema eliberării condiționate
‎și am reușit să o combatem.
‎De data asta a fost altfel.
‎Legile care sunt în vigoare
‎erau în vigoare la momentul infracțiunii.
‎Eliberarea sub supraveghere.
‎Nu se punea problema unei audieri ‎sau a unei contestații.
‎Conform legilor în vigoare, ‎trebuia eliberat chiar atunci.
‎Așadar, aveam mâinile legate.
‎Dacă m-ar fi ascultat de la bun început,
‎ar fi găsit-o pe Laura.
‎Ar fi găsit probabil probe.
‎Ar fi putut măcar stabili cauza morții.
‎Urăsc să trec prin rahaturile astea.
‎Nici n-ar trebui să fac așa ceva ‎după 30 de ani.
‎Unde te oprești?
‎Știu că, într-un caz penal,
‎victimele simt că există multe nedreptăți, ‎iar asta clar e una din ele.
‎Mă simt demoralizat.
‎Nu-mi pot imagina durerea ‎și frustrarea resimțite de Tim Miller.
‎De Marla.
‎Dar asta e legea.
‎Drept urmare, o înțeleg.
‎Trebuie să o acceptăm.
‎Femei vulnerabile.
‎Cele mai vulnerabile.
‎Așa ceva caută.
‎Ăsta e genul de om pe care l-au eliberat.
‎Centrul de tranzit e ‎noua adresă a lui Hedrick.
‎Acum nu e închis și e liber să plece.
‎E liber să plece.
‎Miller plănuiește ‎să fie vizavi mâine-dimineață
‎să-și expună îngrijorarea ‎față de ultimele noutăți.
‎6 OCTOMBRIE 2021
‎TIM MILLER CONVOACĂ PRESA LOCALĂ ‎SĂ FILMEZE O CONFERINȚĂ DE PRESĂ
‎Clyde Hedrick, chiar acum, e undeva aici,
‎într-o casă de tranzit.
‎Voi prezenta mai multe persoane ‎care sunt afectate direct de Clyde.
‎O rog pe Nina Edwards să urce aici ‎și să spună câteva cuvinte.
‎Bună, sunt Nina Edwards.
‎Sunt nepoata lui Heide Fye.
‎Bunicul meu a petrecut ‎ore nesfârșite căutând-o
‎și luând notițe.
‎Iar bunica a ajuns în mormânt ‎fără să știe ce a pățit fata ei.
‎În numele familiei, vă mulțumesc
‎că-mi permiteți să vorbesc ‎în numele lui Heide
‎care nu poate fi cu noi azi.
‎Pune microfonul aici.
‎Am venit să vorbesc în numele meu
‎și al victimelor care nu mai au glas,
‎precum și al victimelor ‎care încă nu și-au găsit glasul.
‎Am avut o conferință de presă.
‎M-am adresat publicului și lui Clyde.
‎Doar fiindcă n-ai fost condamnat…
‎de alte crime nu înseamnă ‎că nu le-ai comis.
‎Vă mulțumesc pentru sprijin.
‎Vreau să știe cât mai mulți oameni
‎ce fel de persoană
‎a readus legea noastră pe străzi.
‎STATUL TEXAS ‎CLYDE EDWIN HEDRICK
‎Simt, ca toți cei de aici,
‎că la început, ‎când am implorat și cerut ajutor,
‎am fost refuzați.
‎Niciunul nu renunțăm.
‎De fapt, cred că abia acum începem.
‎ÎN 2016, CA SĂ EVITE PEDEAPSA CAPITALĂ ‎ÎN ALT CAZ DE OMOR,
‎WILLIAM REECE A INDICAT UNDE ERAU ASCUNSE ‎JESSICA CAIN ȘI KELLI ANN COX
‎TIM MILLER ȘI TEXAS EQUUSEARCH AU AJUTAT ‎LA EXCAVARE
‎N-am să uit ziua asta.
‎Am zis: „William, la ce te gândești?
‎Ai remușcări pentru ce ai făcut?”
‎Incredibil, m-a privit drept în ochi.
‎A zis: „Dle Miller, nu veți înțelege,
‎dar cei ca mine n-au remușcări.”
‎LA 29 IUNIE 2022, WILLIAM LEWIS REECE ‎A PLEDAT VINOVAT
‎PENTRU MOARTEA LAUREI SMITHER, ‎JESSICĂI CAIN ȘI A LUI KELLI ANN COX
‎Au fost câțiva ani în care nu am crezut ‎că vom vedea această zi.
‎Sunt împăcată că acum documentele oficiale
‎vor arăta că a fost găsit vinovat
‎și condamnat ‎pentru că mi-a luat fiica de lângă noi.
‎WILLIAM REECE A FOST CONDAMNAT PE VIAȚĂ ‎PENTRU FIECARE DINTRE CELE TREI OMORURI
‎NINA EDWARDS A PREDAT CASETELE ‎ȘI JURNALELE BUNICULUI EI
‎FBI-ULUI SPRE A FI ANALIZATE CA PROBE
‎Trebuie doar să așteptăm ‎să se învârtească roțile justiției.
‎Și sper să încep ‎să pedalez mai în forță decât înainte.
‎Nu vom renunța nicicând.
‎Vom merge până în pânzele albe, ‎în orice caz, până în ultima mea zi.
‎Primim încă informații ‎despre crimele din Calder Road.
‎Dacă aveți informații despre oricare ‎dintre aceste patru victime,
‎vă rog să contactați FBI.
‎Puteți rămâne anonimi.
‎Mă pensionez într-un an și jumătate.
‎Deci am ceva de lucru.
‎INSTANȚA DISTRICTULUI JUDICIAR 56
‎LA 11 IULIE 2022 , TIM MILLER A PRIMIT ‎PESTE 24 DE MILIOANE DE DOLARI
‎ÎN PROCESUL DE OMOR DIN CULPĂ ‎CONTRA LUI CLYDE HEDRICK
‎L-am acționat pe Hedrick ‎pentru ucidere din culpă să-i spun:
‎„Clyde, sunt încă aici.”
‎ACCEPTĂ ACȚIUNEA LUI MILLER ‎DE JUDECARE IN ABSENTIA
‎CLYDE HEDRICK NU A FOST ACUZAT NICIODATĂ
‎PENTRU NICIO INFRACȚIUNE ‎LEGATĂ DE CAZURILE DIN CALDER ROAD.
‎Subtitrarea: Andrei Albu